(1)

Точка Б се изменя, както следва: а) Точка 1.3.1 се заменя със следното: „1.3.1 Неокончателно определение: средна равнина на колелото или веригата Средната равнина на колелото или веригата е равнината, равноотдалечена от двете равнини, преминаващи през външните ръбове по периферията на джантата или веригата.“ б) в точка 1.3.2 се добавя следното изречение: „При верижните трактори колеята е разстоянието между средните равнини на веригите.“; в) В точка 1.4 се добавя следното изречение: „За оборудвани с вериги трактори: разстоянието между вертикалните равнини, перпендикулярни на надлъжната равнина на трактора, преминаващи през осите на задвижващите колела.“; г) точки 2.1.2 и 2.1.3 се заменят със следното: „2.1.2 фиксирана или регулируема минимална широчина на колеята, като едната от осите е по-малка от 1 150 mm и е оборудвана с гуми с по-голям размер. Приема се, че широчината на колеята на оста, оборудвана с гуми или вериги с по-голям размер, е не повече от 1 150 mm. Трябва да е възможно да се определи широчината на колеята на другата ос по такъв начин, че външните ръбове на по-тесните гуми или вериги да не излизат извън външния ръб на гумите или веригите на другата ос. Ако двете оси са оборудвани с джанти и гуми или вериги с един и същ размер, фиксираната или регулируемата широчина на колеята на двете оси трябва да бъде по-малка от 1 150 mm; 2.1.3 маса, по-голяма от 400 kg, но по-малка от 3 500 kg, съответстваща на масата без товар на трактора, включително защитната конструкция при преобръщане и гуми или вериги от най-големия препоръчан от производителя размер. Максималната допустима маса не може да надвишава 5 250 kg, като съотношението на масите (максимална допустима маса/базова маса) не трябва да бъде по-голямо от 1,75;“; д) в точка 3.1.2.3 се добавя следното изречение: „При трактори, оборудвани с вериги, параметрите на колеята се определят от производителя.“; е) в раздел 3.1.3.2 второто и третото изречение се заменят със следното: „Този ъгъл трябва да бъде най-малко 38° в момента, когато тракторът е в състояние на неустойчиво равновесие с колела, докосващи земната повърхност. Изпитването се извършва един път с кормилно колело, завъртяно до блокиране в крайно дясно положение, и един път с кормилно колело, завъртяно до блокиране в крайно ляво положение.“; ж) точка 3.1.4.3.1. се изменя както следва: i) редът за характеристиката на трактора B0 се заменя със следното: „B0 м) широчина на задните гуми или вериги;“; ii) Редовете за характеристиките на трактора D2 и D3 се заменят със следното: „D2 м) височина на предните гуми или вериги при пълно натоварване на оста; „D3 м) височина на задните гуми или вериги при пълно натоварване на оста;“; iii) в реда за характеристиката S на трактора, думите „Сборът на широчините на колеята (S) и широчината на гумите (B0) трябва да бъде по-голям от широчината B6 на защитната конструкция.“ се заменят с думите „Сборът на широчините на задната колея (S) и широчината на гумите или веригите (B0) трябва да бъде по-голям от широчината B6 на защитната конструкция.“; з) точка 3.1.4.3.2.2 се заменя със следното: „3.1.4.3.2.2. оста на ротация е успоредна на надлъжната ос на трактора и минава през центъра на контактните повърхности на предното и задното колело или верига от страната на наклона;“; и) в точка 3.1.5.1 петата алинея се заменя със следното: „Разстоянията между центъра на тежестта и задния мост (L3 ) или предния мост (L2 ) се пресмятат на базата на разпределението на масата на трактора между предните и задните колела или вериги.“ й) точка 3.1.5.2 се заменя със следното: „3.1.5.2. Височина на задните (D3 ) и на предните (D2 ) гуми или вериги Измерва се разстоянието от най-високата точка на гумата или веригата до опорната повърхност (фигура 6.5), като този метод се използва както за предните, така и за задните гуми или вериги.“ к) в точка 3.1.5.4 последият абзац се заменя със следното: „Точката на нанасяне на удара се определя от равнината, допирателна към защитната конструкция и минаваща през линията, дефинирана от горните външни точки на предните и задните гуми или вериги (фигура 6.7).“ л) в точка 3.1.5.6 последният абзац се заменя със следното: „Точката на нанасяне на удара се определя от равнината, допирателна към капака на двигателя и защитната конструкция и минаваща през външните горни точки на предната гума (фигура 6.7). Измерването се извършва от двете страни на капака на двигателя.“; м) В точка 3.1.5.9 първият и вторият абзац под заглавието „Височина на точката на окачване на предния мост (H0)“ се заменят със следното: „Вертикалното разстояние между центъра на точката на окачване на предния мост до центъра на оста на предните гуми или вериги (H01 ) се включва в техническия протокол на производителя и се включва в техническата документация на производителя и се проверява. Измерва се вертикалното разстояние от оста на предните гуми или вериги до опорната повърхност H02 ) (фигура 6.8).“; н) точки 3.1.5.10 и 3.1.5.11 се заменят със следното:: „3.1.5.10. Широчина на задната колея (S) Измерва се минималната широчина на задната колея при монтирани гуми или вериги от най-големия размер, посочен от производителя (фигура 6.9). 3.1.5.11. широчина на задните гуми или вериги (B0 ) Измерва се разстоянието между външната и вътрешната вертикална равнина на задната гума или веригиа в горната ѝ част (фигура 6.9).“; о) точка 3.2.1.3.4 се заменя със следното: „3.2.1.3.4. Широчината на колеята трябва да бъде регулирана така, че доколкото е възможно, защитната конструкция да не бъде носена от гуми или вериги по време на якостните изпитвания. Ако изпитванията се извършват в съответствие с процедурата за статично изпитване, колелата или веригите могат да бъдат свалени.“; п) точка 3.2.2.2.4 се заменя със следното: „3.2.2.2.4. Ако тракторът е оборудван със система за окачване на шасито към колелата или веригите, тя се блокира по време на изпитванията.“; р) точка 3.2.5.4 се заменя със следното: „3.2.5.4. Съоръжение за смачкване Съоръжението, показано на фигура 7.3, трябва да е в състояние да упражнява сила, насочена надолу, върху защитната конструкция чрез недеформируема греда с приблизителна широчина 250 mm, свързана чрез карданни шарнири с механизма, прилагащ натоварването. За да не понасят гумите или веригите на трактора смачкващата сила, трябва да бъдат предвидени подходящи опорни стойки за мостовете.“; с) в точка 3.3.2.2 последното изречение в последния абзац се изменя, както следва: „За да се оцени това, предните и задните гуми или вериги и регулировката на широчината на колеята трябва да бъдат най-малките стандартни такива, указани от производителя.“ т) фигура 6.5 се заменя със следната фигура: „фигура 6.5 Данни, изисквани за пресмятането на преобръщането на трактор с триосово поведение на преобръщане Забележка: D2 и D3 следва да се измерват при пълно натоварване на осите.“ у) в последния абзац на точка 5.3.1 се добавя следното изречение: „В случай на трактор, оборудван с вериги, параметрите на колеята се определят от производителя.“; у) В раздел Б4 („Изисквания за виртуално изпитване“) се добавя следната точка: „При трактор, оборудван с вериги, в първоначалния образец се заменят следните редове: 520 LOCATE 12, 40: PRINT „HEIGHT OF THE REAR TRACKS D3=“ *540 PRINT „HEIGHT OF THE FRT TRACKS D2=“: LOCATE 13, 29: PRINT „“ 650 LOCATE 17, 40: PRINT „REAR TRACKS WIDTH B0=“ 970 LPRINT TAB(40); „HEIGHT OF THE REAR TRACKS D3=“; *980 LPRINT „HEIGHT OF THE FRT TRACKS D2=“; 1160 LPRINT TAB(40); „REAR TRACK WIDTH B0=“; 1390 W2 = SQR(H0 * H0 + L0 * L0): S1 = S/2 + B0/2 1530 F2 = 2 * ATN(- L0/D3 + SQR((L0/D3) ^ 2 – (D2/D3) + 1)) 1590 X(1, 5) = D3 1660 Y(1, 5) = -L3 * Ако е приложимо“;